sunflower oil
వంటనూనెల ఎగుమతులకు కేంద్రం గ్రీన్‌సిగ్నల్‌!
ముంబై: కేంద్రప్రభుత్వం వంటనూనెలు ఎగుమతులకు భారత ఎత్తున అనుమతులు ఇవ్వ డంతో సహజంగానే పరిశ్రమ వర్గాల్లో హర్షం వ్యక్తం అవుతోంది.వంటనూనెల్లో వేరుశెనగనూనె, నువ్వుల నూనె, సోయాబీన్‌, జొన్ననూనెలను వాటిప్యాకేజిల సైజుతో నిమిత్తంలేకుండా ఎగుమతి చేసుకోవచ్చని విదేశీ వాణిజ్యశాఖ వెల్లడించింది. సుమారు తొమ్మి దేళ్ల నిషేధం తర్వాత ఎగుమతులకు ప్రభుత్వం అనుమతివ్వడంతో పరిశ్రమ వర్గాల్లో ఎగుమతులకు కసరత్తులు షురూ అవుతున్నాయి. తొమ్మిదేళ్లుగా ఐదుకిలోల ప్యాకెట్లవరకూ మాత్రమే ఇతర దేశాలకు ఎగుమతి కానీ సరఫరా చేసుకునేందుకుకానీ అను మతులుండేవి. కేంద్ర ప్రభుత్వ తాజా నిర్ణయంతో వంటనూనెల ఉత్పత్తిలోఉన్న కంపెనీలకు లాభాలు పెరుగుతాయనేది అందరూ అనుకుంటున్నదే. వర్త కులకే కాకుండా నూనెగింజలు పండించే రైతులకు చెల్లించే మద్దతుధరకు మించి రేటుపలుకుతుందని అంటున్నారు. దీనితోపాటే నూనెగింజల సాగు విస్తీ ర్ణం కూడా పెరిగేఅవకాశం ఉంటుంది. ఐతే దేశీ యంగా వంటనూనెల అవసరాలను తీర్యుచకునేం దుకు దాదాపు 60శాతం అంటే 2.4 కోట్ల టన్నుల వరకూ నూనె దిగుమతి చేసుకుంటున్నాం. ఇదే ఇపుడు వంటనూనెల ధరలు పెరుగుతాయేమోనన్న అనుమానాలకు తావిస్తోంది. ఎగుమతులపరంగా నాన్‌జిఎం అంటే జెనిటికల్లీ మోడిఫైడ్‌ కాని మార్కె ట్‌ పరంగాచూస్తే భారత్‌కు ఇదో మంచి అవకాశం. వేరుశెనగ పంటసీజన్‌ దాదాపుపూర్తిఅయింది.
మిగి లిన నూనెల ఉత్పత్తి మాత్రం ఇంకా కొనసాగు తోంది. తాజా నిర్ణయం ఇప్పటికిప్పుడు ఈనూనెల ఉత్పత్తిదారులకు మంచి లాభాలు తీసుకొచ్చేలా కనిపిస్తోంది. నిషేధానికిముందు అంటే 2008 లో లక్ష టన్నుల వేరుశెనగనూనె ఎగుమతి చేసే వారు. ఇపుడు నిషేధం ఎత్తివేయడంతో గరిష్ట లాభాలు పొందేందుకు వెంటనే చర్యలు తీసు కుంటున్నట్లు భారతీయ నూనెగింజనల ఉత్పత్తి దారులు, ఎగుమతుల ప్రోత్సాహక మండలి విశ్లేషిస్తోంది. వీటికితోడు స్టాక్‌ మార్కెట్లలో కూడా నూనె ఉత్పత్తి కంపెనీల షేర్లు దౌడు తీస్తున్నాయి. గుజరాత్‌ అంబూజా ఎక్స్‌పోర్ట్‌ 114.45 రూపాయలు, ఆగ్రోటెక్‌ఫుడ్స్‌ 530., రుచిసోయా 27.95, ఎవిటినేచురల్‌ 38.35, గోకుల్‌ రీఫాయిల్స్‌ 24.65, పావారియా ఆగ్రో 8.45, ఆనిక్‌ ఇండస్ట్రీస్‌ 27.95, రుచి ఇన్‌ఫ్రా 3.75, విమల్‌ ఆయిల్స్‌ 46.50,సోయా ప్రొటీన్స్‌ 0.15, రాజ్‌ ఆయిల్‌మిల్స్‌ 1.75లకు పెరిగాయి.